Det europeiske byrå for flysikkerhet

Det europeiske byrå for flysikkerhet (EASA, fra engelsk European Aviation Safety Agency) er et EU-byrå som arbeider for å opprettholde og kontrollere sikkerhet i den sivile luftfarten i EU-området. Organisasjonen ble opprettet 2002 og har hovedsete i Köln i Tyskland.

Norge ved Luftfartstilsynet og Samferdselsdepartementet er sammen med de andre EØS-landene representert i EASA gjennom EØS-avtalen Luftfartstilsynets hjemmesider. Dette innebærer at Norge er medlem, men ikke har stemmerett Regulation EC 216/2008, Artikkel 66. EASAs krav til luftfart er inkorporert i den norske Luftfartsloven. Norge har godtatt at myndigheten kan anmode ESA om å bøtelegge norske borgere og virksomheter som bryter mot godkjenninger og sertifiseringer utstedt av EASA Stortingsproposisjon 27S 2012-2013«Overfører myndighet til EU», Aftenposten, 31. desember 2011

EASAs oppgaver er i hovedsak å utvikle regelverk for sivil luftfart, å føre tilsyn og å foreta inspeksjoner, å utstede typesertifikat for fly og komponenter, og å godkjenne organisasjoner som er involvert i utvikling, produksjon, drift og vedlikehold av fly og komponenter.
 Se også 
 Det felles europeiske luftrom
 Referanser 

Eksterne lenker


Luftfartssikkerhet
Kategori:Luftfartsmyndigheter
Kategori:Luftfartssikkerhet
Kategori:Etableringer i 2002
Kategori:EØS